3.3.2015. Službeni list Europske unije L 58/1 I. (Nezakonodavni akti) UREDBE UREDBA VIJEĆA (EU) 2015/322 od 2. ožujka 2015. o provedbi 11. europskog razvojnog fonda VIJEĆE EUROPSKE UNIJE, uzimajući u obzir Ugovor Europske unije i Ugovor o funkcioniranju Europske unije, uzimajući u obzir Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica, s druge strane, kako je zadnje izmijenjen (') (,Sporazum o partnerstvu AKP-EU"), uzimajući u obzir Unutarnji sporazum između predstavnika vlada država članica Europske unije koji su se sastali u okviru Vijeća, o financiranju pomoći Europske unije na temelju višegodišnjeg financijskog okvira za razdoblje od 2014. do 2020., u skladu sa Sporazumom o partnerstvu AKP-EU, i o dodjeli financijske pomoći za prekomorske zemlje i područja na koje se primjenjuje dio četvrti Ugovora o funkcioniranju Europske unije (*) (,Unutarnji sporazum"), a osobito njegov članak 10. stavak 1., uzimajući u obzir prijedlog Europske komisije, uzimajući u obzir mišljenje Europske investicijske banke, budući da: (1) — Odlukom br. 1/2013 Vijeća ministara AKP-EU (*) uspostavljen je višegodišnji financijski okvir za suradnju s afričkim, karipskim i pacifičkim (AKP) zemljama za razdoblje od 2014. do 2020. umetanjem novog Priloga I.c Sporazumu o partnerstvu AKP-EU. (2) — U Unutarnjem sporazumu definirane su razne financijske omotnice 11. europskog razvojnog fonda (ERF), ključ raspodjele doprinosa i doprinosi 11. ERF-u, osniva se Odbor ERF-a i Odbor instrumenta pomoći ulaganju (,Odbor IF-a"), te određuju ponderi glasova i pravilo kvalificirane većine u okviru tih odbora. (3) — Nadalje, u Unutarnjem sporazumu određuje se ukupna količina pomoći Unije Skupini država AKP-a (,države AKP-a") (isključujući Južnoafričku Republiku) te prekomorskim zemljama i područjima (,PZP") za sedmogodišnje razdoblje od 2014. do 2020. od 30 506 milijuna EUR koju su osigurale države članice. Od ovog iznosa, 29 089 milijuna EUR dodijeljeno je državama AKP-a kako je određeno u višegodišnjem financijskom okviru za razdoblje od 2014. do 2020. iz Priloga I.c Sporazumu o partnerstvu AKP-EU, 364,5 milijuna EUR dodijeljeno je prekomorskim zemljama i područjima i 1052,5 milijuna EUR dodijeljeno je Komisiji za rashode potpore povezane s programiranjem i provedbom ERF-a od strane Komisije, od čega najmanje 76,3 milijuna EUR treba biti dodijeljeno Komisiji za mjere usmjerene na poboljšanje učinka programa ERF-a kako je navedeno u članku 6. stavku 3. Unutarnjeg sporazuma. (4) — Dodjela 11. ERF-a prekomorskim zemljama i područjima uređena je Odlukom Vijeća 2013/755/EU (“) te njenim provedbenim pravilima i svim njihovim kasnijim ažuriranjima. 1 (') SLL 317,15.12.2000., str. 3.. () SLL210,6.8.2013., str. 1. () SLL 173, 26.6.2013., str. 67. (*) Odluka Vijeća 2013/755/EU od 25. studenoga 2013. o pridruživanju prekomorskih zemalja i područja Europskoj uniji ( ,Odluka o prekomorskom pridruživanju" ) (SL L 344, 19.12.2013., str. 1.).